วิตามิน BLACKMORES vs MEGA
ถ้าพูดถึงเรื่องอาหารเสริม หรือ วิตามิน Blackmores และ Mega คงเป็นชื่อแรกๆที่คนไทยนึกถึง  Blackmores เป็นบริษัทออสเตรเลียตั้งขึ้นในปี 1930 ก่อตั้งตามปณิธานของ Maurice Blackmore's ที่ว่าต้องการที่จะพัฒนาระบบสุขภาพ โดยยึดหลัก naturopathic principles (การรักษาตามธรรมชาติ) ด้วยสมุนไพรและแร่ธาตุ  Blackmores ได้เข้ามาสู่ตลาดประเทศไทยในปี 1989
3 ก.พ. 2561

วิตามิน BLACKMORES vs MEGA / โดย ลงทุนแมน
ถ้าพูดถึงเรื่องอาหารเสริม หรือ วิตามิน
Blackmores และ Mega คงเป็นชื่อแรกๆ ที่คนไทยนึกถึง
Blackmores เป็นบริษัทออสเตรเลียตั้งขึ้นในปี 1930
ก่อตั้งตามปณิธานของ Maurice Blackmore ที่ว่าต้องการที่จะพัฒนาระบบสุขภาพ
โดยยึดหลัก naturopathic principles (การรักษาตามธรรมชาติ) ด้วยสมุนไพรและแร่ธาตุ
Blackmores ได้เข้ามาสู่ตลาดประเทศไทยในปี 1989
ทีนี้เรามารู้จักคู่แข่งคนสำคัญ Mega Lifesciences กันบ้าง
Mega Lifesciences ก่อตั้งขึ้นเมื่อปี 1982 โดยคุณ Kirit Shah และ คุณ Vikram Tannan
โดยเน้นไปทางการผลิต Soft gel capsule ที่จังหวัดสมุทรปราการ
และในปี 2008 ได้ขยายโรงงานเพิ่มเป็นแห่งที่ 2 ที่บริเวณใกล้ๆ กับโรงงงานเดิมพร้อมกับเข้าสู่ตลาดหลักทรัพย์แห่งประเทศไทยในปี 2013
เรารู้จักแต่ละบริษัทโดยย่อไปแล้วที่นี้มาดูรายได้กับกำไรของ 2 บริษัทนี้เทียบกัน
ปี 2014  Blackmores มีรายได้อยู่ที่ 8,822 ล้านบาท Mega มีรายได้อยู่ที่ 7,767 ล้านบาท
ปี 2015  Blackmores มีรายได้อยู่ที่ 11,998 ล้านบาท Mega มีรายได้อยู่ที่ 8,096 ล้านบาท เติบโต 36.0% VS 4.2%
ปี 2016  Blackmores มีรายได้อยู่ที่ 18,247 ล้านบาท Mega มีรายได้อยู่ที่ 8,842ล้านบาท เติบโต 52.1% VS  9.2%
มาดูในส่วนของกำไรสุทธิกันบ้าง
ปี 2014  Blackmores มีกำไรสุทธิอยู่ที่ 646 ล้านบาท Mega มีกำไรสุทธิอยู่ที่ 548 ล้านบาท อัตรากำไรสุทธิ 7.3% VS 7.1%
ปี 2015  Blackmores มีกำไรสุทธิอยู่ที่ 1,184 ล้านบาท Mega มีกำไรสุทธิอยู่ที่ 696 ล้านบาท อัตรากำไรสุทธิ 9.9% VS 8.6%
ปี 2016  Blackmores มีกำไรสุทธิอยู่ที่ 2,544 ล้านบาท Mega มีกำไรสุทธิอยู่ที่ 795 ล้านบาท อัตรากำไรสุทธิ 13.9% VS 9.0%
เพราะเหตุใด Blackmores จึงมีการเติบโตที่ก้าวกระโดด?
Blackmores ได้เริ่มเข้าสู่การทำตลาดโซนฝั่งประเทศจีนเมื่อปี 2013 ซึ่งถือว่าเป็นตลาดที่มีความใหญ่เป็นอันดับที่ 2 รองจากอเมริกาประเทศเดียว
จนกระทั่งในปี 2016 Blackmores ประสบความสำเร็จอย่างสูงในการทำตลาดในประเทศจีนส่งผลให้ยอดขายโตถึง 71%
แล้ว Mega มีการขยายแผนงานอย่างไรบ้างเพื่อที่จะเติบโตขึ้น ?
Mega ได้ทำการซื้อบริษัท Bio-Life Marketing Sdn. Bhd. (Bio-Life®) ประเทศมาเลเซีย ซึ่งเป็นแบรนด์สินค้าหลักในประเทศมาเลเซีย และในประเทศอื่น เช่น ฮ่องกง ไต้หวัน เวียดนาม และเมียนมาร์ เมื่อปลายปี 2016
สำหรับในประเทศไทยเรา หลายๆ ท่านคงจะคิดเหมือนกันว่าทุกวันนี้เวลาเราไปหาซื้ออาหารเสริมตามร้านส่วนใหญ่เราจะเห็น Mega แทนที่ยี่ห้อ Blackmores ซึ่งต่างไปจากเมื่อหลายๆ ปีก่อน
เพราะอะไรจึงเป็นเช่นนั้น?
ก่อนอื่นเราต้องเข้าใจก่อนว่าตลาดหลักของบริษัท Mega นั้นคือประเทศไทยเรานี่เองซึ่งแตกต่างจาก Blackmores ด้วยเหตุงบบลงทุนที่จะทำการตลาดนั้นย่อมมีความแตกต่างกัน
นอกจากนั้นแล้วยังมีสาเหตุที่เกี่ยวกับเรื่องราคาและต้นทุนที่แตกต่างกัน เนื่องจาก Mega มีโรงงานอยูในประเทศไทยทำให้มีต้นทุนที่ถูกกว่า
ประเทศไทยเราจะเข้าสู่สังคมผู้สูงอายุ ดูเหมือนธุรกิจประเภทนี้กำลังจะขยายตัวดี
จริงๆ แล้วไม่ใช่ประเทศไทย แต่เป็นทั้งโลกที่อายุเฉลี่ยของประชากรกำลังจะเพิ่มขึ้น
และหลีกเลี่ยงไม่ได้ที่ประชากรที่มีอายุจะต้องการอาหารเสริมมากขึ้น
แล้วการรับประทานอาหารเสริมดีหรือไม่?
สำหรับความเห็นของลงทุนแมนนั้นก็คือ ถ้าเข้าใจอย่างถูกต้องว่าทำไมถึงต้องรับประทาน และรับประทานอย่างถูกต้องก็จะเป็นผลดีกับร่างกาย
ในกรณีที่เราไม่รู้หรือไม่เข้าใจก็สามารถปรึกษาได้กับผู้เชี่ยวชาญซึ่งก็คือ แพทย์หรือเภสัชกร
เปรียบอาหารเสริม กับ การลงทุน
การจะลงทุนสิ่งใดสิ่งหนึ่งจะดีหรือไม่นั้น
ถ้าเราสามารถเข้าใจทรัพย์สินที่กำลังจะลงทุนนั้นได้ก็จะมีโอกาสที่จะได้รับผลดีมากกว่าผลเสีย
ในกรณีที่เราไม่เข้าใจก็ควรปรึกษากับผู้เชี่ยวชาญ หรือ หาความรู้เพิ่มเติมเช่นกัน
สรุปแล้ว
ไม่ว่าอาหารเสริม หรือ การลงทุน เราก็ควรจะศึกษาว่าสิ่งนั้นมีประโยชน์หรือโทษอย่างไร
เพราะถ้าเราไม่รู้จริง หรือ เข้าใจแบบผิดๆ ผลที่ตามมาอาจจะเป็นผลเสียมากกว่าผลดีก็เป็นได้..
----------------------
<ad> BLACKMORES คืออาหารเสริม แต่ถ้าอยากเสริมฮวงจุ้ย เสริมได้ด้วยเฟอร์นิเจอร์ของ อุด-ทะ-ยาน
ขอแนะนำ 'งานไม้ ที่เป็นได้มากกว่าเฟอร์นิเจอร์'
อุด-ทะ-ยาน [ut-tha-yan] เฟอร์นิเจอร์งานไม้ของกลุ่มคนที่เรียกตัวเองว่าเป็น 'Wood Slab Enthusiasts' หรือ 'ผู้ที่รักในงานไม้แผ่นเดียว' โดยให้ความสําคัญและคุณค่าของการคงรูปทรงธรรมชาติ ผสมผสานกับการออกแบบที่ทันสมัย
ติดต่อสอบถามข้อมูลเพิ่มเติมได้ที่ tel:09-242424-71 / Line ID: @utthayandesign / FB & IG: Utthayan / website: 
----------------------